

**PROJEKTAS NR. SVVP/2023/111 „SIENOS STEBĖJIMO SISTEMŲ ATNAUJINIMAS” FINANSUOJAMAS 2021 – 2027 METŲ LAIKOTARPIO SIENŲ VALDYMO IR VIZŲ POLITIKOS FINANSINĖS PARAMOS PRIEMONĖS, ĮTRAUKTOS Į INTEGRUOTO SIENŲ VALDYMO FONDĄ, PROGRAMOS LĖŠOMIS**

**DRUSKININKŲ PASIENIO UŽKARDOS SIENOS STEBĖJIMO SISTEMOS ATNAUJINIMO PIRKIMO- PARDAVIMO SUTARTIS**

2024 m. liepos 9 d. Nr. (21)-16-1010

Vilnius

**Pirkėjas** – Valstybės sienos apsaugos tarnyba prie Lietuvos Respublikos vidaus reikalų ministerijos (toliau – tarnyba, Pirkėjas), atstovaujama tarnybos vado pavaduotojo Sauliaus Nekraševičiaus, veikiančio pagal Valstybės sienos apsaugos tarnybos prie Lietuvos Respublikos vidaus reikalų ministerijos nuostatus, patvirtinus Lietuvos Respublikos vidaus reikalų ministro  2024 m. kovo 27 d. įsakymu Nr.1V-223 ,,Dėl Valstybės sienos apsaugos tarnybos prie Lietuvos Respublikos vidaus reikalų ministerijos nuostatų patvirtinimo“ ir tarnybos vado 2022 m. sausio 14 d. įsakymo Nr. 4-15 „Dėl Valstybės sienos apsaugos tarnybos prie Lietuvos Respublikos vidaus reikalų ministerijos struktūrinių padalinių veiklos organizavimo” 3.1.4 papunktį, ir

**Tiekėjas –** UAB „Fima“(toliau - Tiekėjas),atstovaujama generalinio direktoriaus Vytenio Pinaičio, veikiančio (-ios) pagal UAB „FIMA“ įstatus, toliau kartu vadinami „Šalimis“ arba atskirai „Šalimi“, sudarėme šią pirkimo–pardavimo sutartį, toliau vadinamą „Sutartimi“, ir susitarėme dėl toliau išvardintų sąlygų.

**I SKYRIUS**

SUTARTIES OBJEKTAS

* 1. Sutarties objektas yra Užkardos sienos stebėjimo sistemos (toliau – sistema, Prekė) (nuo VSŽ Nr. 0142-0143 (5979996, 507447) iki VSŽ Nr. 0089) su reikalingais įrenginiais (statiniais) modernizavimas prie valstybės sienos su Baltarusijos Respublika, Druskininkų pasienio užkardos veikimo teritorijoje, Druskininkų r. savivaldybės ribose.

1.2. Druskininkų pasienio užkardos(toliau – užkarda) dislokacijos vieta – Mizarų g. 59, 66101 Druskininkai.

1.3. Užkardos kontroliuojamas valstybės sienos ilgis apie apie 19,51 km. Dalis užkardos veikimo teritorijos eina sausuma – laukais, miškingomis, pelkingomis ar krūmingomis teritorijomis, dalis eina upėmis ir upeliais bei melioracijos grioviais.

* 1. Prekių techninė specifikacija pateikiama Sutarties priede Nr. 1.

1.5. Tiekėjasįsipareigoja perduoti Pirkėjui nuosavybės teise Sutarties 1.1 papunktyje nurodytas Prekes, o Pirkėjas įsipareigoja priimti tvarkingas ir kokybiškas Prekes ir sumokėti Tiekėjui Sutarties kainą Sutartyje numatytomis sąlygomis ir terminais.

1.6. Atsiradus nenumatytoms, nuo šalių valios nepriklausančioms aplinkybėms *(pavyzdžiui, Prekės tapo nebegaminamos* *ar Prekės negalima įsigyti rinkoje)*, kurių šalys negalėjo numatyti pasirašydamos Sutartį, Tiekėjas negali pristatyti Sutarties 1.1. papunktyje nurodyto modelio Prekės, Pirkėjui raštu išreiškus sutikimą, nekeičiant Tiekėjo pasiūlyme nurodytos Prekės kainos, Tiekėjas gali pristatyti kito modelio, Sutarties priede Nr. 1 „Techninė specifikacija“ įtvirtintus reikalavimus atitinkančią ir ne blogesnių nei pasiūlyme nurodytoji techninių charakteristikų Prekę.

Pirkėjas, esant poreikiui, gali įsigyti papildomų su pirkimo objektu susijusių prekių ir (ar) paslaugų neviršijant 10 procentų sutarties vertės. Pirkėjas gali atsisakyti įsigyti dalį prekių, jei parengus techninį projektą paaiškėja, kad jos yra perteklinės ir nereikalingos projekto įgyvendinimui, prekių vertė išskaičiuojama iš sutarties kainos. Sutarties vykdymo metu taikoma fiksuota kaina su peržiūra.

1.7. Bendro viešųjų pirkimų žodyno (BVPŽ) kodas – 35125000-6 (Stebėjimo sistema), 80510000-2 (Specialistų mokymo paslaugos).

**II SKYRIUS
 SUTARTIES GALIOJIMAS, VYKDYMO TERMINAI**

2.1. Sistemos įrengimo terminai:

2.1.1. Tiekėjas Pirkėjui per 1 mėn. nuo sutarties įsigaliojimo dienos pateikia suderintą su Pirkėju darbų grafiką (toliau – grafikas), kuriame nurodoma darbų/prekių atlikimo/pristatymo terminai reikalingi sistemos įdiegimui/pridavimui.

2.1.2. Sistema turi būti suprojektuota ir suderinta su Pirkėjo įgaliotais darbuotojais ne vėliau kaip per 4 mėn., nuo Sutarties įsigaliojimo dienos;

2.1.3. Sistema turi veikti ir būti priduota Pirkėjui, sudarytai priėmimo – perdavimo komisijai bei apmokyti Pirkėjo darbuotojai per 12 mėn. nuo sutarties įsigaliojimo dienos. Numatytas tiekėjo sutartinių įsipareigojimų įvykdymo terminas gali būti pratęstas iki 3 mėn. (neskyrus finansavimo arba dėl nepalankių gamtinių sąlygų, nenugalimos jėgos), (įskaitant terminus skirtus sistemos priėmimui ir baigiamojo protokolo surašymui).

2.2. Pasirašius priėmimo - perdavimo aktą, sistemos garantijos metu (bet ne trumpiau kaip 36 mėn.) galioja sutarties nuostatos, susijusios su Tiekėjo įsipareigojimais dėl sistemos garantijos .

**III SKYRIUS**

**SUTARTIES KAINA IR ATSISKAITYMO TVARKA**

3.1. Perkama ši Sistema (prekės):

3.1.1. Pagrindinis paketas

|  |  |  |  |  |
| --- | --- | --- | --- | --- |
| Eil. Nr. | Prekių pavadinimas***(nurodomas prekių gamintojo ir modelio pavadinimas)***  | Kiekis,mato vnt. | Vieneto kaina(be PVM) Eur | Suma(be PVM)\*Eur |
| **1** | **2** | **3** | **4** | **5** |
|  | Stacionari vaizdo kamera su objektyvu ir apsauginiu gaubtu  | 302 vnt. | 963,11 | 290859,22 |
|  | IR apšvietimo prožektorius  | 302 vnt. | 163,02 | 49232,04 |
|  | Patalpose įrengiama vaizdo stebėjimo kamera  | 8 vnt. | 870,73 | 6965,84 |
|  | Elektros generatorių apsaugai skirtos stacionarios vaizdo kameros su objektyvu, apsauginiu gaubtu ir IR apšvietimo prožektoriumi  | 1 kompl. | 2040,24 | 2040,24 |
|  | Vaizdo įrašymo įranga  | 1 kompl. | 50326,11 | 50326,11 |
|  | Vaizdo valdymo sistemos programinė įranga  | 1 kompl. | 62343,45 | 62343,45 |
|  | Kombinuoti davikliai  | 1 kompl. | 357,93 | 357,93 |
|  | Sensorinis optinis detekcinis kabelis su valdymo įranga  | 1 kompl. | 253767,95 | 253767,95 |
|  | Sensorinio optinio detekcinio kabelio kalibravimas garantijos galiojimo metu | 6 vnt. | 488,03 | 2928,18 |
|  | Sensorinis (mikrofoninis) detekcinis kabelis su kontroleriu  | 1 kompl. | 14623,76 | 14623,76 |
|  | Mobilios vaizdo fiksavimo kameros (MMS)  | 10 vnt. | 248,37 | 2483,70 |
|  | Valdymo centro operatoriaus darbo vieta (kompiuteris, du 27“ monitoriai)  | 2 vnt. | 2888,72 | 5777,44 |
|  | Valdymo centro stebėjimo monitorius (≥ 49“)  | 4 vnt. | 862,33 | 3449,32 |
|  | Kamerų valdymo klaviatūra  | 2 vnt. | 615,70 | 1231,40 |
|  | Oro kondicionavimo sistema (serverinė) | 1 kompl. | 2024,13 | 2024,13 |
|  | Nuotolinė darbo vieta  | 1 vnt. | 2556,94 | 2556,94 |
|  | Centrinis (stuburinis) tinklo komutatorius  | 1 kompl. | 6175,46 | 6175,46 |
|  | Komutatoriai  | 1 kompl. | 52883,23 | 52883,23 |
|  | Duomenų perdavimo komunikacijos | 1 kompl. | 164939,19 | 164939,19 |
|  | Tarnybinė stotis  | 1 kompl. | 14516,04 | 14516,04 |
|  | Saugasienė (Firewall)  | 1 vnt. | 1361,62 | 1361,62 |
|  | GIS programinė įranga | 1 kompl. | 30130,23 | 30130,23 |
|  | Kita programinė įranga (licencijos) | 1 kompl. | 1475,09 | 1475,09 |
|  | Generatoriai  | 1 kompl. | 18997,15 | 18997,15 |
|  | Nepertraukiamo maitinimo šaltiniai  | 1 kompl. | 3972,19 | 3972,19 |
|  | Elektros maitinimo komunikacijos | 1 kompl. | 136977,34 | 136977,34 |
|  | Žaibo iškroviklis  | 150 vnt. | 28,89 | 4333,50 |
|  | Metaliniai cinkuoti stiebai 5,6 m | 1 kompl. | 158552,21 | 158552,21 |
|  | Sistemos įrengimo darbai | 1 kompl. | 36192,18 | 36192,18 |
|  | Valdymo centro modernizavimas (85 ir 87 p.) | 1 kompl. | 11264,32 | 11264,32 |
|  | Operatorių mokymo kursai | 10 vnt. | 105,43 | 1054,30 |
|  | Administratorių mokymo kursai | 6 vnt. | 111,82 | 670,92 |
| Bendra pasiūlymo kaina \* (be PVM) | 1394462,62 |
| PVM (21%) *\*\** suma: | 292837,15 |
| Bendra pasiūlymo kaina\* (su PVM) | 1687299,77 |

3.1.2. Papildomas paketas

|  |  |  |  |  |
| --- | --- | --- | --- | --- |
| Eil. Nr. | Prekių pavadinimas***(nurodomas prekių gamintojo ir modelio pavadinimas)***  | Kiekis,mato vnt. | Vieneto kaina(be PVM) Eur | Suma(be PVM)\*Eur |
| **1** | **2** | **3** | **4** | **5** |
|  | Stacionari vaizdo kamera su objektyvu ir apsauginiu gaubtu  | 20 vnt. | 799,94 | 15998,80 |
|  | IR apšvietimo prožektorius  | 20 vnt. | 163,31 | 3266,20 |
|  | Patalpose įrengiama vaizdo kamera  | 3 vnt. | 677,87 | 2033,61 |
|  | Valdomas optoelektroninės įrangos komplektas (termovizorius, vaizdo kamera ir pozicionavimo mechanizmas)  | 2 vnt. | 48553,17 | 97106,34 |
|  | Stacionarus optoelektroninės įrangos komplektas (stacionarus termovizorius ir stacionari vaizdo kamera)  | 2 vnt. | 8246,13 | 16492,26 |
|  | Kupolinė valdoma vaizdo kamera  | 14 vnt. | 5292,49 | 74094,86 |
|  | Ažūrinės konstrukcijos stiebas 15 m ant pylimo\*\*\* | 1 vnt. | 9953,03 | 9953,03 |
|  | Metaliniai cinkuoti stiebai 6 m\*\*\*\* | 12 kompl. | 1188,79 | 14265,48 |
|  | \*\*\* 7 pozicijoje nurodytai konstrukcijai turi būti įtraukti visi darbai ir įranga (išskyrus optoelektroninę) (Lentelė Nr.1, papildomas paketas), vadovaujantis 26.4, 26.6, 26.16 ir 26.19 punktais. |  |  |  |
|  | \*\*\*\* 8 pozicijoje nurodytoms konstrukcijoms turi būti įtraukti visi darbai ir įranga (išskyrus optoelektroninę) (Lentelė Nr.1, papildomas paketas), vadovaujantis 26.2, 26.6 ir 26.19 punktais. |  |  |  |
| Bendra pasiūlymo kaina \* (be PVM) | 233210,58 |
| PVM (21%) *\*\** suma: | 48974,22 |
| Bendra pasiūlymo kaina\* (su PVM) | 282184,80 |

3.2. Bendra pasiūlymo kaina (pagrindinis paketas + papildomas paketas):

|  |  |
| --- | --- |
| Bendrakaina Eur be PVM – 1627673,20 | Kaina žodžiais: Vienas milijonas šeši šimtai dvidešimt septyni tūkstančiai šeši šimtai septyniasdešimt trys Eur 20 ct. |
| PVM (21%) suma Eur – 341811,37 | Suma žodžiais: Trys šimtai keturiasdešimt vienas tūkstantis aštuoni šimtai vienuolika Eur 37 ct. |
| Bendra kaina Eur su PVM – 1969484,57 | Kaina žodžiais: Vienas milijonas devyni šimtai šešiasdešimt devyni tūkstančiai keturi šimtai aštuoniasdešimt keturi Eur 57 ct. |

Jei suma skaičiais neatitinka sumos žodžiais, teisinga laikoma suma žodžiais.

Į šią kainą įeina visos išlaidos ir visi mokesčiai.

3.3. Į sutarties kainą įskaičiuoti visi mokesčiai ir visos tiekėjo išlaidos, apimančios viską, ko reikia visiškam ir tinkamam sutarties įvykdymui įskaitant ir prekių garantiją ir garantijos metu atliekamą garantinį aptarnavimą bei Pirkėjo darbuotojų apmokymą dirbti su sistema.

Su Teikėju atsiskaitoma per 60 (šešiasdešimt) dienų nuo Prekių priėmimo–perdavimo aktų pasirašymo ir PVM sąskaitų-faktūrų pateikimo dienos.

Sumokama į tiekėjo atsiskaitomąją sąskaitą, nurodytą šios sutarties XVIII skyriuje.

3.4. Mokėjimas vykdomas eurais tokia tvarka:

3.4.1. Suderinus darbų grafiką su Pirkėjo įgaliotais darbuotojais per 3 mėn. nuo sutarties įsigaliojimo dienos Tiekėjui gali būti mokamas iki 30 proc. bendros sutarties kainos avansas:

Avansinis mokėjimas negali būti didesnis nei 30 (trisdešimt) procentų Sutarties 3.2. papunktyje nurodytos Sutarties kainos su PVM. Tuo atveju, jei kaip numatyta Sutarties 3.8. punkte, PVM į valstybės biudžetą sumoka Pirkėjas, avansinis mokėjimas negali būti didesnis nei 30 (trisdešimt) procentų nuo Sutarties kainos be PVM. Avansas išmokamas per 60 (šešiasdešimt) kalendorinių dienų po to kai Tiekėjas pateikia Pirkėjui sąskaitą faktūrą arba PVM sąskaitą faktūrą avansiniam mokėjimui ir avansinio mokėjimo grąžinimo banko garantiją arba draudimo bendrovės laidavimo raštą visai avanso sumai.

|  |  |  |
| --- | --- | --- |
| Mokėjimo dydis  | Pateikiami dokumentai | Suma Eur |
| Išankstinis mokėjimas (avansas) |
| Ne daugiau 30 % bendros Sutarties su PVM kainos | Avansinio mokėjimo garantija ir sąskaita faktūra / PVM sąskaita faktūra avansiniam mokėjimui –  | Suma be PVM | PVM{21%} suma  | Suma su PVM |
| **Mokėtina suma:** | 488301,65 | 102543,35 | 590845,00 |
|  |

3.4.2. Tarpiniai mokėjimai (už atliktus darbus bei pristatytas prekes) pagal faktą, bet ne daugiau kaip 2 kartus per **prekių pristatymo ar paslaugų suteikimo** nustatytą terminą.

3.4.3. Galutinis mokėjimas atliekamas po sistemos pridavimo, sutarties šalims pasirašius priėmimo-perdavimo aktą ir pateikus PVM sąskaitą faktūrą.

3.5. Nustatyta fiksuota Prekių kaina dėl pasikeitusio pridėtinės vertės mokesčio (toliau – PVM) perskaičiuojami tokia tvarka:

3.5.1. perskaičiavimas atliekamas įsigaliojus Pridėtinės vertės mokesčio įstatymo pakeitimo įstatymui, kuriuo keičiamas mokesčio tarifas;

3.5.2. perskaičiavimo formulė: pasikeitus PVM tarifo dydžiui, Prekių kainoje esantis PVM tarifas keičiamas (mažinamas ar didinamas) pagal Lietuvos Respublikos teisės aktus.

3.6. Sutarties vykdymo laikotarpiu dėl pasikeitusios situacijos rinkoje, kai padidėja arba  sumažėja  Prekių kainos, numatoma galimybė kas 6 mėnesius atlikti Sutartyje nurodytų Prekių įkainių peržiūrą bei jų perskaičiavimą.

3.7. Sutartyje nurodytų Prekių įkainių perskaičiavimą per Sutarties 3.6 punkte nurodytą laikotarpį gali inicijuoti bet kuri Šalis kreipiantis raštu į kitą Šalį.

3.8. Sutarties Prekių  įkainių peržiūros sąlygos bei perskaičiavimo tvarka:

3.8.1. Tiekėjas, nuo Sutarties įsigaliojimo arba nuo paskutinio Sutarties kainos ir Prekių įkainio peržiūrėjimo momento praėjus 6 mėnesiams, pateikia Pirkėjo atsakingam už Sutarties vykdymą asmeniui argumentuotą prašymą dėl Sutarties kainos ir Prekių įkainių perskaičiavimo, nurodant prašyme aplinkybes dėl kurių prašoma atlikti Sutarties kainos ir Prekių įkainių perskaičiavimą;

3.8.2. kartu su prašymu pateikiami pagrindžiantys dokumentai dėl kainų lygio pokyčio. Tokiais dokumentais laikomi trečių šalių sąskaitos-faktūros, pirkimo pardavimo sutartys ir kiti aktualūs dokumentai patvirtinantys Prekių kainų padidėjimą arba pateikiami statistinių rodiklių šaltiniai, jeigu Sutarties kainos peržiūra ir Prekių įkainių perskaičiavimai bus vykdomi remiantis jų duomenimis;

3.8.3. Pirkėjas, gavęs Tiekėjo prašymą, įvertina pateiktus su prašymu dokumentus, atlieka rinkos tyrimą, siekiant palyginti ir nustatyti Prekių vidutinę rinkos kainą, kuria remiantis bus nustatytas Prekių kainos pokytis ir  paskaičiuoti nauji Prekių įkainiai;

3.8.4. Sutarties Prekių įkainiai perskaičiuojami vadovaujantis šia formule:

$N\_{ įk  }$= $ S\_{įk }$. $\frac{R \_{įk}^{vid}}{S\_{įk}}$

Kur:

$N\_{ įk  }$ - naujas Prekės įkainis;

$S\_{įk }$– Sutarties Prekės įkainis (iki perskaičiavimo);

$R \_{įk}^{vid}$ – rinkos vidutinis Prekės įkainis.

3.8.5. Pirkėjas nuo Sutarties įsigaliojimo arba nuo paskutinio Sutarties kainos ir Prekių įkainio peržiūrėjimo momento praėjus 6 mėnesiams, pateikia Tiekėjo atsakingam už Sutarties vykdymą asmeniui argumentuotą prašymą dėl Sutarties kainos ir Prekių įkainių perskaičiavimo, nurodant prašyme aplinkybes dėl kurių prašoma atlikti Sutarties kainos ir Prekių įkainių perskaičiavimą, kartu pateikiant rinkos tyrimo pažymą arba kitus statistinius duomenis pagrindžiančius dokumentus, atspindinčius Prekių kainų rinkoje mažėjimą.

3.9. Naujai perskaičiuoti Prekių įkainiai negali būti didesni nei 20 proc. nuo Tiekėjo pasiūlytų Prekių įkainių, nurodytų Sutarties priede, arba nuo paskutinio Prekių įkainio peržiūrėjimo.

3.10. Jeigu sutarties Prekių įkainiai buvo perskaičiuoti pagal Sutarties 3.8 papunktyje nurodytas peržiūros sąlygas, atitinkamai patikslinama (didėja arba mažėja) pradinė Sutarties vertė nurodyta Sutarties 3.2 papunktyje, paskaičiuojant neišpirktų Sutarties Prekių įkainių suma, taikant naują įkainį.

3.11. Sutarties Prekių įkainius peržiūrint antrą ir vėlesnį kartą, perskaičiavimas taikomas tik neišpirktam pagal Sutartį Prekių kiekiui.

3.12. Numatytas Sutarties kainos ir Prekių įkainių perskaičiavimas įforminamas Šalių rašytiniu susitarimu, kuris tampa neatskiriama Sutarties dalimi.

3.13. Sutarties Šalims nesusitariant dėl kainos perskaičiavimo sąlygų arba Pirkėjui nesutinkant perskaičiuoti Sutarties kainos Sutartyje nustatytomis aplinkybėmis, Sutartis gali būti nutraukta.

3.14. Sutarties kaina apima visas Tiekėjoišlaidas, susijusias su Sutartyje numatytų įsipareigojimų vykdymu (pvz., transportavimo, pakavimo, krovimo, tranzito, tikrinimo, draudimo, pristatytų Prekių surinkimo vietoje ir (arba) paleidimo ir (arba) garantiją ir garantijos metu atliekamą garantinio aptarnavimo išlaidas; aprūpinimo įrankiais, reikalingais pristatytų Prekių surinkimui ir (arba) garantijos metu atliekamam garantinio aptarnavimo išlaidas; naudojimo ir priežiūros instrukcijų, numatytų techninėse specifikacijose, pateikimo išlaidas; Prekių garantijos metu atliekamam garantinio aptarnavimo išlaidas; numatomas Sutartyje nurodytam laikotarpiui; Pirkėjo darbuotojų mokymo, jei tai nustatyta Sutartyje, išlaidas, sąskaitų pateikimo per E-sąskaita sistemą išlaidas, taip pat viešinimo išlaidas).

3.15. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka Pirkėjas pats turi sumokėti pridėtinės vertės mokestį į valstybės biudžetą už įsigytą pirkimo objektą, į pasiūlymo kainąįskaitytas šis mokestis sudarant šią Sutartį išskaičiuojamas.

IV SKYRIUS
 SUTARTIES ĮVYKDYMO UŽTIKRINIMAS

4.1. Sutarties įvykdymo užtikrinimas:

|  |  |  |  |
| --- | --- | --- | --- |
| **Prievolių įvykdymo užtikrinimo būdai** | **Prievolių įvykdymo užtikrinimo pateikimo terminas** | **Prievolių įvykdymo užtikrinimo vertė** | **Prievolių įvykdymo užtikrinimo galiojimo terminas** |
| Avansinio mokėjimo banko garantija, kredito unijos arba draudimo bendrovės laidavimo raštas | Kartu su sąskaita faktūra / PVM sąskaita faktūra avansiniam mokėjimui | Visai avansinio mokėjimo sumai.  | Įsigalioja banko garantijos, kredito unijos / draudimo bendrovės laidavimo  išdavimo dieną arba joje nurodytą vėlesnę dieną ir galioja iki visiško sutartinių įsipareigojimų įvykdymo. Tuo atveju, kai yra pratęsiamas Tiekėjo sutartinių įsipareigojimų vykdymo terminas, tuo pačiu turi būti atitinkamai pratęstas  ir avansinio mokėjimo  banko garantijos galiojimo terminas. |
| Sutarties įvykdymo užtikrinimas (Lietuvos Respublikoje ar užsienyje registruoto banko arba draudimo bendrovės laidavimo raštas ar kredito unijos garantija). | per 5 (penkias) darbo dienas nuo sutarties pasirašymo | 1 proc. nuo tiekėjo pasiūlyme nurodytos bendros pirkimo sutarties kainos (pirkimo sutarties kainos su PVM) | Įsigalioja sutarties įvykdymo užtikrinimo išdavimo dieną ir galioja iki visiško sutartinių įsipareigojimų įvykdymo. Tuo atveju, kai yra pratęsiamas Tiekėjo sutartinių įsipareigojimų vykdymo terminas, tuo pačiu turi būti atitinkamai pratęstas  ir prievolių vykdymo užtikrinimo terminas. Tiekėjas turi užtikrinti, kad pratęsiant Sutarties įvykdymo užtikrinimo terminą neatsirastų laikotarpis, per kurį Tiekėjo prievolių vykdymas būtų neužtikrintas. |

4.2. Jeigu Tiekėjas per 5 (penkias) darbo dienas nuo sutarties pasirašymo nepateikia sutarties įvykdymo užtikrinimo laikoma, kad jis atsisakė sudaryti sutartį.

4.3. Jei Sutarties vykdymo metu užtikrinimą išdavęs juridinis asmuo (garantas, laiduotojas) negali įvykdyti savo įsipareigojimų, Pirkėjas raštu pareikalauja Tiekėjo per 14 (keturiolika) dienų nuo Pirkėjo rašto gavimo dienos pateikti naują Sutarties įvykdymo užtikrinimą, tokiomis pačiomis sąlygomis kaip ir ankstesnysis. Jei Tiekėjasnepateikia naujo užtikrinimo, Pirkėjas turi teisę nutraukti Sutartį.

4.4. Jeigu tiekėjas nevykdo savo sutartinių įsipareigojimų ar vykdo juos netinkamai, pirkėjas pareikalauja sumokėti visą sumos dalį ar jos dalį priklausomai nuo neįvykdytos sutarties dalies vertės, kurią užtikrinimą išdavęs juridinis asmuo įsipareigoja sumokėti. Prieš pateikdamas reikalavimą sumokėti pagal sutarties įvykdymo užtikrinimą, pirkėjas apie tai įspėja tiekėją, nurodydamas dėl kokio pažeidimo pateikia šį reikalavimą.

4.5. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos, Tiekėjui pateikus raštišką prašymą. Tais atvejais, kai Sutarties įvykdymo užtikrinimui pasirenkama Lietuvos Respublikoje ar užsienyje registruoto banko garantija ir sutartiniai įsipareigojimai yra visiškai įvykdyti, tačiau garantijoje nustatytas garantijos terminas dar nėra pasibaigęs, Pirkėjas grąžina bankui garantinio rašto originalą su prierašu, patvirtintu įgalioto asmens parašu bei antspaudu, arba praneša lydraščiu, kad Pirkėjas atsisako savo teisių pagal garantinį raštą, arba kad Tiekėjas įvykdė savo įsipareigojimus ir Pirkėjas jam neturi pretenzijų.

4.6. Avansinio mokėjimo grąžinimo užtikrinimui taikomos sutarties 4.3, 4.4 ir 4.5 papunkčiai.

V SKYRIUS
 TIEKĖJO ĮSIPAREIGOJIMAI, TEISĖS IR ATSAKOMYBĖ

5.1. Tiekėjas įsipareigoja sutarties II skyriuje nurodytais terminais ir tvarka, įrengti sistemą bei atlikti kitus įsipareigojimus, numatytus sutartyje ir techninėje specifikacijoje, įskaitant ir prekių defektų šalinimą ir garantinę priežiūrą. Priėmus sistemą surašomas galutinis perdavimo priėmimo aktas.

5.2. Prisiimti Prekių praradimo ar sugedimo riziką iki galutinio perdavimo–priėmimo akto pasirašymo momento.

5.3. Laikytis visų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Tiekėjas garantuoja Pirkėjui ar trečiajai šaliai nuostolių atlyginimą, jei Tiekėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai.

5.4. Užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Sutarties vykdymo laikotarpio pabaigoje Pirkėjui paprašius raštu, grąžinti visus iš Pirkėjo gautus Sutarčiai vykdyti reikalingus dokumentus; kartu su Prekėmis pateikti Pirkėjui visą būtiną dokumentaciją, įskaitant Prekių naudojimo ir priežiūros instrukcijas, bei konsultuoti Pirkėją kitais klausimais.

5.5. Jei Tiekėjas dėl savo kaltės nepristato prekių nustatytu terminu, Pirkėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,05 % dydžio delspinigius nuo laiku nepatiektų prekių kainos už kiekvieną termino praleidimo dieną, neviršijant 10 % bendros Sutarties kainos.

5.6. Jei apskaičiuoti delspinigiai viršija 10%bendros sutarties kainos, Pirkėjas gali, prieš tai raštu įspėjęs Tiekėją:

5.6.1. išskaičiuoti delspinigių sumą iš Tiekėjui mokėtinų sumų;

5.6.2. pasinaudoti sutarties įvykdymo užtikrinimu;

5.6.3. nutraukti Sutartį.

5.7. Jei dėl nuo Tiekėjo nepriklausančių aplinkybių Tiekėjas negali pristatyti pasiūlyme nurodyto modelio Prekės, Pirkėjui raštu išreiškus sutikimą, nekeičiant Tiekėjo pasiūlyme nurodytos Prekės kainos, Tiekėjas gali pristatyti kito modelio, Sutarties 1 priede įtvirtintus reikalavimus atitinkančią arba geresnių nei pasiūlyme nurodytoji techninių charakteristikų Prekę. Tiekėjas privalo pagrįsti būtinumą pakeisti prekę kita ir keičiamos prekės techninių parametrų atitikimą techniniams reikalavimams, pateikdamas raštiškus įrodymus.

5.8. Tiekėjas turi teisę gauti Prekių kainą su sąlyga, kad jis tinkamai vykdo šią Sutartį.

5.9. Tiekėjas turi kitas teises, numatytas Sutartyje ir Lietuvos Respublikos galiojančiuose teisės aktuose.

5.10. Susitarimas, pagal kurį Tiekėjasdalies įsipareigojimų, numatytų šioje Sutartyje, vykdymui pasitelkia trečiuosius asmenis, yra laikomas subtiekimosutartimi. Toks susitarimas turi būti rašytinis. TiekėjasSutarčiai vykdyti, turi pasitelkti tik tuos subtiekėjus, kurie numatyti Tiekėjopasiūlyme. Kiti subtiekėjai gali būti pasitelkiami sutarties vykdymo metu, jei atitinka kvalifikacijos reikalavimus (jeigu tokie buvo keliami pirkimo dokumentuose ir jeigu tiekėjas rėmėsi konkretaus subtiekėjo pajėgumais, kad atitiktų pirkimo dokumentuose nustatytus reikalavimus ir naujas subtiekėjas pasitelkiamas vietoje pasiūlyme numatyto subtiekėjo) ir nėra pašalinimo pagrindų.

5.11. Sutarties vykdymo metu, kai subtiekėjainetinkamai vykdo įsipareigojimus Tiekėjui, taip pat tuo atveju, kai subtiekėjainepajėgūs vykdyti įsipareigojimų Tiekėjuidėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų ar / ir atsiranda poreikis pasitelkti naujus subtiekėjus, Tiekėjasgali pakeisti arba pasitelkti naujus subtiekėjus. Apie tai Tiekėjasiš anksto raštu turi informuoti Pirkėją, nurodydamas subtiekėjųpakeitimo ar naujų subtiekėjų pasitelkimo priežastis ir būsimus subtiekėjus. Tuo atveju, jei Tiekėjasnori pasitelkti naują subtiekėjąir pirkimo dokumentuose buvo keliama kvalifikacija subtiekėjams ar jeigu tiekėjas rėmėsi konkretaus subtiekėjo pajėgumais, kad atitiktų pirkimo dokumentuose nustatytus reikalavimus ir naujas subtiekėjas pasitelkiamas vietoje pasiūlyme numatyto subtiekėjo Tiekėjas iš anksto informuodamas apie naujo subtiekėjopasitelkimą taip pat turi pateikti dokumentus, patvirtinančius pašalinimo pagrindų nebuvimą ir kvalifikacijos atitiktį įrodančius dokumentus. Subtiekėjas turi neturėti pašalinimo pagrindų ir atitikti pirkimo dokumentuose nustatytus kvalifikacijos reikalavimus jų pasitelkimo dienai. Tokiu atveju, Pirkėjas turi įvertinti keičiamų ar / ir naujai pasitelkiamų subtiekėjųatitikimą kvalifikacijos reikalavimams bei, ar nėrasubtiekėjų pašalinimo pagrindų ir subtiekėjųkeitimui ir / naujų subtiekėjųpasitelkimui pritarti tik tokiu atveju, jei subtiekėjai atitinka kvalifikacijos reikalavimus bei nėra subtiekėjųpašalinimo pagrindų. Jei subtiekėjas*,* kurio pajėgumais remiamasi, netenkina jam keliamų kvalifikacijos reikalavimų ar jo padėtis atitinka bent vieną pašalinimo pagrindą, Pirkėjas turi pareikalauti per Pirkėjo nustatytą protingą terminą pakeisti jį reikalavimus atitinkančiu.Subtiekėjųkeitimas įforminamas abiejų Sutarties šalių pasirašomu susitarimu. Šis susitarimas tampa neatskiriama Sutarties dalimi.

VI SKYRIUS
PIRKĖJO ĮSIPAREIGOJIMAI, TEISĖS IR ATSAKOMYBĖ

6.1. Suderinti pateiktą sistemos įrengimo projektą, priimti ir priėmimo metu patikrinti Sistemą bei po priėmimo pasirašyti prekių perdavimo – priėmimo aktą.

6.2. Sumokėti už Sistemą šioje sutartyje nustatyta tvarka.

6.3. Pirkėjas turi teisę bet kuriuo metu tikrinti sistemos įrengimo eigą ir kokybę. Suteikti informaciją ir /ar dokumentus, būtinus Sutarčiai vykdyti.

6.4. Jei Pirkėjas laiku nesumoka už prekes, Tiekėjui pareikalavus, už kiekvieną pavėluotą dieną moka tiekėjui 0,05 proc. dydžio delspinigius nuo laiku nesumokėtos kainos.

6.5. Pirkėjas neatsako už Tiekėjo padarytus nuostolius tretiesiems asmenims vykdant šią sutartį.

6.6. Tiekėjuitinkamai įvykdžius visus sutartinius įsipareigojimus ir pridėtinės vertės mokesčio sąskaitas faktūras, sąskaitas faktūras, kreditinius ar debetinius dokumentus bei avansines sąskaitas tiekėjui pateikus naudojantis informacinės sistemos „E. sąskaita“ priemonėmis;, sumokėti Sutarties kainą Sutartyje nustatyta tvarka ir terminais. Jei informacinės sistemos „E. sąskaita“ funkcinės galimybės nepakankamos ar laikinai neužtikrinamos, Tiekėjasgali pateikti reikalingą informaciją raštu;

6.7.Pirkėjas turi teisę tiesiogiai atsiskaityti su subtiekėjais*.* Tokio atsiskaitymo tvarka nustatoma trišalėje sutartyje, kurią sudaro Pirkėjas, Tiekėjas ir jo subtiekėjas (-ai).

**VII SKYRIUS
 PREKIŲ PERDAVIMAS, NUOSAVYBĖS TEISĖS PERĖJIMAS, PREKIŲ PATIKRINIMAI IR BANDYMAI**

7.1. Visa vieningai veikianti Sistema turi būti perduota Pirkėjo nustatytoje vietoje per 12 mėn. nuo sutarties įsigaliojimo dienos, (įskaitant terminus skirtus sistemos priėmimui ir baigiamojo protokolo surašymui).

Visa Sistema laikoma galutinai priimta, kai Sutartyje nustatyta tvarka ir sąlygomis yra priimti Pirkėjo ir yra pasirašytas Galutinis prekių priėmimo-perdavimo aktas.

Kartu su Prekėmis Pirkėjui turi būti pateikti šie dokumentai:

7.1.1. Tiekėjo sąskaitos, kuriose pateiktas prekių aprašymas, kiekis, vieneto kaina ir bendra suma;

7.1.2. Sutarties sąlygų 1 priedo Techninėje specifikacijoje nurodyti dokumentai.

7.2. Tiekėjas privalės informuoti Pirkėją, kad visa sistema atitinka Sutarties 1 priedo techninės specifikacijos reikalavimus bei kitas sutartyje numatytas sąlygas ir sistema  yra paruošta galutiniam pridavimui. Pirkėjas atliks sistemos vertinimą dėl jos atitikimo techninėje specifikacijoje nurodytiems  techniniams ir funkciniams reikalavimams. Sistemos vertinimas bus atliktas VSAT Varėnos pasienio rinktinės Druskininkų pasienio užkardos saugomame valstybės sienos ruože Pirkėjo ir Tiekėjo suderintu laiku.

7.3. Pirkėjas per 7 (septynias) darbo dienas įvertina visą sistemos veikimą bei atitikimą Sutarties reikalavimams. Nenustačius trūkumų bei neatitikimų, Pirkėjas pasirašo prekių priėmimo - perdavimo aktą per 3 darbo dienas.

7.4. Jei Sistema neatitinka reikalavimų Pirkėjas pateikia Tiekėjui pretenziją kartu su neatitikimų aktu ne vėliau kaip per 5 (penkias) darbo dienas nuo trūkumų nustatymo dienos, jeigu šalys raštu nesusitaria kitaip.

7.5. Jei pateikta galutiniam priėmimui Sistema neatitinka Sutarties reikalavimų Pirkėjas turi teisę nepriimti sistemos ir reikalauti iš Tiekėjo visiško nuostolių atlyginimo.

**VIII SKYRIUS**

 **SUTARTIES GALIOJIMAS, PAKEITIMAS, PAPILDYMAS**

8.1. Sutartis su priedais įsigalioja šalims ją pasirašius ir pateikus Lietuvos Respublikoje ar užsienyje registruoto banko garantiją, kredito unijos arba Lietuvos Respublikoje ar užsienyje registruotos draudimo bendrovės laidavimo raštą ir galioja iki prekių galutinio priėmimo-perdavimo akto pasirašymo. Sutarties nuostatos dėl garantinių įsipareigojimų galioja visą garantinį laikotarpį. Sutarties įvykdymo užtikrinimo vertė *–* 1 proc. nuo Tiekėjo pasiūlyme nurodytos bendros pirkimo sutarties kainos (pirkimo sutarties kainos su PVM).

8.2. Sutartis su priedais sudaryta lietuvių kalba, dviem egzemplioriais, turinčiais vienodą juridinę galią, po vieną kiekvienai šaliai.

8.3. Sutarties sąlygos Sutarties galiojimo laikotarpiu gali būti keičiamos LR viešųjų pirkimų įstatymo 89 straipsnio 1-3 dalyse numatyta tvarka. Visais atvejais keičiant Sutarties sąlygas turi būti nepažeistos 89 straipsnio 4 dalies sąlygos. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių.

8.4. Sudarytos Sutarties Šalis gali būti pakeista LR viešųjų pirkimų įstatymo 89 straipsnio 1 dalies 4 punkte numatytais atvejais.

8.5. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 20 kalendorinių dienų ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Pirkėjui. Sutarties sąlygų keitimas įforminamas Šalių sutarimu, kuris tampa neatskiriama Sutarties dalimi.

8.6. Pasikeitus šalių adresams ar rekvizitams, šalys nedelsdamos apie tai informuoja raštu viena kitą. Šalis, neįvykdžiusi šio įsipareigojimo, negali reikšti pretenzijų, kad ji negavo pranešimo ar kita šalis pažeidė šią sutartį, jei kita šalis atliko veiksmus pagal paskutinius jai žinomus kitos.

**IX SKYRIUS
 SUTARTIES NUTRAUKIMAS**

9.1. Sutartis gali būti nutraukta raštišku Šalių susitarimu arba vienos iš Šalių valia.

9.2. Pirkėjas turi teisę vienašališkai nutraukti šią Sutartį prieš terminą šiais atvejais:

9.2.1. kai Tiekėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

9.2.2. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

9.2.3. kai Tiekėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;

9.2.4. kai Tiekėjas sudaro subtiekimo sutartį be Pirkėjo sutikimo;

9.2.5. kai Tiekėjas nesilaiko Sutarties įvykdymo terminų;

9.2.6. kai Tiekėjas nevykdo kitų savo sutartinių įsipareigojimų ir tai yra esminis Sutarties pažeidimas;

9.2.7. dėl kitokio pobūdžio neveiksnumo, trukdančio vykdyti Sutartį.

9.2.8. kai Sutarties įvykdymo užtikrinimą išdavęs subjektas (garantas, laiduotojas) negali įvykdyti savo įsipareigojimų ir Tiekėjas, Pirkėjui raštu pareikalavus, per 10 (dešimt) dienų nepateikė naujo Sutarties įvykdymo užtikrinimo tokiomis pačiomis sąlygomis kaip ir ankstesnysis;

9.2.9. kai apskaičiuoti delspinigiai viršija Sutarties specialiosiose sąlygose nurodytą Sutarties vertę.

9.2.10. kai Pirkėjas neturi pakankamai lėšų ir suėjo maksimaliai galimas sutarties pratęsimo terminas.

9.3. Tiekėjas turi teisę vienašališkai nutraukti šią Sutartį prieš terminą šiais atvejais:

9.3.1. kai Pirkėjas nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas – dėl atitinkamos Sutarties dalies, kurią pažeidžia Pirkėjas;

9.3.2. kai Pirkėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

9.4. Šalis, ketinanti vienašališkai nutraukti Sutartį, prieš 14 (keturiolika) dienų raštu praneša kitai Šaliai apie savo ketinimus ir nustato ne trumpesnį nei 3 (trijų) dienų terminą pranešime nurodytiems trūkumams ištaisyti. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo termino pasibaigimo dienos.

9.5. Nutraukiant Sutartį, Pirkėjas, dalyvaujant Tiekėjui ar jo atstovams, inventorizuoja pristatytas Prekes, atliktus darbus ir pristatytas bei nepanaudotas medžiagas ir parengia jų aprašą. Taip pat parengiama ataskaita apie Sutarties nutraukimo dieną esančią Tiekėjo skolą Pirkėjui ir Pirkėjo skolą Tiekėjui.

**X SKYRIUS**

 **SUTARTIES PAŽEIDIMAS**

10.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.

10.2. Vienai Sutarties Šaliai pažeidus Sutartį, nukentėjusioji Šalis turi teisę:

10.2.1. reikalauti kitos Šalies vykdyti sutartinius įsipareigojimus;

10.2.2. reikalauti atlyginti nuostolius;

10.2.3. reikalauti sumokėti Sutartyje nustatytus delspinigius;

10.2.4. pasinaudoti Sutarties įvykdymo užtikrinimu;

10.2.5. nutraukti Sutartį;

10.2.6. taikyti kitus Lietuvos Respublikos teisės aktų nustatytus teisių gynimo būdus.

XI SKYRIUS
 FORCE MAJEURE SĄLYGOS

11.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar dalinai neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užskirsti kelio šių aplinkybių ar jų pasekmių atsiradimui.

Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

11.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

11.3. Pagrindas atleisti šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**XII SKYRIUS
 GINČŲ SPRENDIMO TVARKA**

12.1. Bet kokie nesutarimai ar ginčai, kylantys tarp Šalių dėl šios Sutarties vykdymo, sprendžiami dvišalių derybų būdu.

12.2. Jeigu Šalims nepavyksta išspręsti ginčo dvišalių derybų būdu per trisdešimt (30) dienų nuo derybų pradžios, ginčas spendžiamas Lietuvos Respublikos teismuose pagal Pirkėjo buvimo vietą, jei įstatymai nenustato išimtinio bylų teismingumo. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

12.3. Nepaisydamos to, kad ginčas yra nagrinėjamas teisme, Šalys ir toliau vykdo savo sutartinius įsipareigojimus, jeigu nesusitarta kitaip.

XIII SKYRIUS

Sutarties vykdymo sustabdymas

13.1. Esant svarbioms aplinkybėms, nepriklausančiomis nuo Tiekėjo valios, dėl kurių Tiekėjas negali vykdyti savo sutartinių įsipareigojimų ir/arba esant kitoms nenumatytoms aplinkybėms *(pavyzdžiui, nutraukus finansavimą, pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui; Pirkėjui būtinas papildomas laikas atlikti papildomą pirkimą; ne dėl Pirkėjo kaltės vėluoja kitos Pirkėjo pirkimo sutarties, turinčios tiesioginės įtakos šiai Sutarčiai, vykdymas; kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris kitas Pirkėjas)*, Pirkėjas turi teisę sustabdyti Tiekėjo įsipareigojimų ar kurios nors jų dalies, kuri negali būti vykdoma, vykdymą.

13.2. Atsiradus aplinkybėms, dėl kurių Tiekėjas negali vykdyti sutartinių įsipareigojimų, Tiekėjas apie tai nedelsdamas privalo informuoti Pirkėją, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Tiekėjo. Išnykus aplinkybėms, trukdžiusioms Tiekėjui vykdyti sutartinius įsipareigojimus, sustabdytų įsipareigojimų vykdymas atnaujinamas.

13.3. Jei Tiekėjo sutartinių įsipareigojimų vykdymas dėl priežasčių, nepriklausančių nuo Tiekėjo, buvo sustabdytas laikotarpiui, ne trumpesniam nei 60 (šešiasdešimt) dienų, praėjus 60 (šešiasdešimt) dienų Tiekėjas gali rašytiniu pranešimu Pirkėjo pareikalauti atnaujinti Sutarties vykdymą per 14 (keturiolika) dienų arba nutraukti Sutartį.

13.4. Tais atvejais, kai Sutarties vykdymo sustabdymas truko ilgiau nei Sutarties sustabdymo metu buvo likęs terminas iki Tiekėjo sutartinių įsipareigojimų įvykdymo pabaigos, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki Tiekėjo sutartinių įsipareigojimų įvykdymo pabaigos.

13.5. Tais atvejais, kai Sutarties vykdymo sustabdymas truko trumpiau nei Sutarties sustabdymo metu buvo likęs terminas iki Tiekėjo sutartinių įsipareigojimų įvykdymo pabaigos, Tiekėjo sutartinių įsipareigojimų vykdymo terminas pratęsiamas tokiam laikotarpiui, kuriam jis buvo sustabdytas.

13.6. Pirkėjas taip pat turi teisę sustabdyti Prekių ar kurios nors jų dalies tiekimą, jeigu jam pagrįstai kyla įtarimų dėl tiekiamų Prekių kokybės ir reikia laiko patikrinti bei įsitikinti tiekiamų Prekių kokybe. Tokiu atveju Prekių ar jų dalies tiekimo stabdymas galimas iki 5 (penkių) darbo dienų. Sustabdytų Prekių ar jų dalies tiekimas atnaujinamas šios Sutarties 13.4 ir 13.5 papunkčiuose nustatyta tvarka. Pirkėjo galimybė pasinaudoti šia teise negali priklausyti nuo Tiekėjo valios ar būti jo įtakojama.

13.7. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).

**XIV SKYRIUS**

 **GARANTINIAI ĮSIPAREIGOJIMAI**

14.1. Visos vieningai veikiančios sistemos garantinis laikotarpis yra ne mažiau kaip 36 mėn. nuo Galutinio prekių priėmimo – perdavimo akto pasirašymo dienos.

14.1.1. Garantinio laikotarpio įsipareigojimų įvykdymo užtikrinimo būdas – netesybos.

14.2. Garantinis aptarnavimas teikiamas užkardoje arba įrangos įrengimo vietoje su visapusišku palaikymu visą parą visiems komponentams (įskaitant reikalingą įrangą ir darbus). Garantinio laikotarpio metu visoms sistemos komplektuojančioms dalims (daiktams) taikomos Lietuvos Respublikos civilinio kodekso 6.335 straipsnio, darbams – to paties kodekso 6.665 straipsnio nuostatos.

14.3. Garantinis terminas sistemai, visoms Prekėms ar jų dalims vėl įsigalioja nuo tinkamai pakeistų ar sutaisytų Prekių ar jų dalių perdavimo Pirkėjui dienos.

14.4. Laikoma, kad įranga veikia kokybiškai, jei ji atitinka gamintojo technines specifikacijas ir veikia ne blogiau nei šio baigiamojo priėmimo–perdavimo akto pasirašymo dieną, įvertinant natūralų nusidėvėjimą.

14.5. Garantija taikoma, jei įranga yra valdoma ir naudojama tiksliai laikantis eksploatavimo sąlygų, nurodytų vartotojo instrukcijoje, įrangos techninėje dokumentacijoje bei šiose sąlygose.

14.6.Pirkėjas įsipareigoja sudaryti sąlygas Tiekėjo atstovams patekti į sistemos įrengimo vietas atlikti aptarnavimo ir remonto darbus, pagal savo kompetenciją suteikti reikiamą pagalbą ir informaciją, būtiną šiems darbams atlikti.

14.7. Pirkėjas įsipareigoja prieš iškviečiant Tiekėją įsitikinti, kad elektros maitinimo saugikliai nepažeisti, maitinimas atitinka reikalavimus, vartotojui leidžiamos testavimo ir naudojimo galimybės yra panaudotos pagal įrenginių vartotojo instrukcijas. Esant neaiškumui, ar gedimas yra garantinis, pirkėją tiekėjas konsultuoja visą parą veikiančiu serviso centro telefonu , jei serviso centro numeris yra nepasiekiamas, Pirkėjas informuoja tiekėjo kontaktinį asmenį, nurodytą 15 skyriuje.

14.8. Jei defektai išaiškėja arba gedimai įvyksta garantinio laikotarpio metu, Pirkėjas raštu informuoja apie tai Tiekėją, nurodydamas, kad Tiekėjas privalo:

14.8.1. per Pirkėjo nustatytą terminą pašalinti defektą/gedimą;

14.8.2. per Pirkėjo nustatytą terminą netinkamą Prekę pakeisti kita.

14.9. Tiekėjas privalo kuo greičiau savo sąskaita pašalinti visus garantinio laikotarpio metu pastebėtus defektus ar įvykusius gedimus, kurie atsirado ne dėl Pirkėjo kaltės/ ne dėl trečiųjų asmenų kaltės /ne dėl force majeure aplinkybių.

14.10. Garantinio laikotarpio metu sistemos gedimo atveju maksimalus reakcijos laikas neturi viršyti 24 val. nuo pranešimo apie įvykį, o maksimalus gedimo ištaisymo laikas neturi viršyti 48 val. nuo pranešimo apie įvykį. Jeigu neįmanoma įrangos elemento suremontuoti vietoje, maksimalus gedimo ištaisymo laikas neturi viršyti 120 val. nuo pranešimo apie įvykį. Vietoj sugedusio elemento, jo remonto laikotarpyje, įrengiamas kitas, toks pat arba geresnių parametrų, kuris užtikrina sistemos pilnavertį funkcionalumą. Pašalinus gedimą, Tiekėjo ir Pirkėjo atstovai fiksuoja pranešimo apie gedimą, darbų pradžios ir pabaigos datą ir laiką bei pasirašo pirkėjo sistemos gedimų registracijos žurnale.

14.11. Gedimų registracijos žurnale pildomos šios skiltys: ,,Eilės numeris“, ,,Data, laikas“, ,,Trumpas pretenzijos aprašymas“, ,,Tiekėjo registracijos numeris“, ,,Data, laikas“, ,,Atliktų darbų aprašymas“, ,,Data, laikas“, ,,Tiekėjo atstovo parašas“, ,,Pirkėjo atstovo parašas“.

14.12. Jei Tiekėjas per Pirkėjo nustatytą terminą nepašalina defekto/gedimo arba nepakeičia netinkamos Prekės kita, Pirkėjas turi teisę pasamdyti kitus asmenis, kad šie ištaisytų defektą/gedimą Tiekėjo atsakomybe ir jo sąskaita. Tokiu atveju Pirkėjo patirtas išlaidas sumoka Tiekėjas pagal pateiktas pirkėjo sąskaitas.

14.13. Ypatingos skubos atvejais, kai su Tiekėju negalima iš karto susisiekti arba kai susiekti pavyksta, bet Tiekėjas negali imtis nurodytų priemonių, Pirkėjas gali iš karto atlikti darbus Tiekėjo sąskaita. Tokiu atveju Pirkėjas kuo greičiau privalo informuoti Tiekėją apie jo sąskaita atliktus darbus.

14.14. Jeigu defektas nustatomas garantinio laikotarpio metu ir yra akivaizdu, kad panašių defektų bus ir garantiniam laikotarpiui pasibaigus, Tiekėjas turi imtis reikiamų prevencinių priemonių, kad neatsirastų panašių visų Prekių, pristatytų pagal Sutartį, defektų, o šiems atsiradus, turi juos pašalinti.

14.15. Garantinio laikotarpio metu, Pirkėjui pareikalavus, Tiekėjas privalo suderinti sensorinio kabelio sistemą.

14.16. Tiekėjas turi teisę reikalauti nuostolių, atsiradusių dėl nepagrįsto pranešimo apie sistemos ar jos įrangos elementų gedimą, atlyginimo.

14.17. Šalys įsipareigoja nedelsiant informuoti viena kitą raštu apie šios sutarties kontaktinių asmenų, jų telefonų bei elektroninio pašto adresų pasikeitimą.

14.18. Jei Tiekėjas nesilaiko sutarties XIV skyriuje nustatytų sąlygų, Pirkėjui pareikalavus, turi sumokėti 100 Eur baudą už kiekvieną pavėluotą dieną, viršijančią sutarties 14.10 papunktyje nustatytą laikotarpį.

14.19. Bauda turės būti sumokama į perkančiosios organizacijos nurodytą sąskaitą per 5 (penkias) darbo dienas nuo atskiro perkančiosios organizacijos pareikalavimo. Bauda turi būti sumokėta visa apimtimi vienu mokėjimu.

**XV SKYRIUS**

 **BAIGIAMOSIOS NUOSTATOS**

15.1. Už šios sutarties vykdymą ir kontrolę pirkėjo atsakingi asmenys yra: kurių įgaliojimai pasibaigia visiško sutarties įvykdymo dieną.

Už sutarties vykdymą garantijos metu –.

15.2. Už šios sutarties vykdymą tiekėjo atsakingas asmuo, kurio įgaliojimai pasibaigia visiško sutarties įvykdymo dieną.

15.3. Garantiniam sistemos aptarnavimui atsakingas asmuo –.

**XVI SKYRIUS
 PRANEŠIMAI**

16.1. Pirkėjo adresas bei faksas pranešimams siųsti: Savanorių pr. 2, LT-03116 Vilnius, faksas (+370 5) 2719306.

16.2. Tiekėjo adresas bei faksas pranešimams siųsti: Žirmūnų g. 139, LT-09120 Vilnius.

**XVII SKYRIUS
 SUTARTIES PRIEDAI**

17.1. Prie Sutarties pridedami šie priedai:

17.1.1. 1 Priedas: Techninės specifikacija – 30 lapų;

17.1.2. 2 Priedas : Tiekėjo pasiūlymas – 31 lapas;

17.1.3. 3 Priedas: Prievolių įvykdymo užtikrinimo dokumentai – 3 lapai;

17.1.4. 4 Priedas: Prekių priėmimo–perdavimo aktų formos – 4 lapai.

**XVIII SKYRIUS
 ŠALIŲ ADRESAI IR REKVIZITAI**

|  |  |
| --- | --- |
| 18.1.PIRKĖJAS:Įmonės kodas 188608252,adresas – Savanorių pr. 2, LT-03116 Vilnius, tel. (8 5) 271 9305, faksas (8 5) 271 9306.PVM mokėtojo kodas LT886082515.Atsisk. sąsk. Nr. LT384040063610001122Mokėjimo paslaugų teikėjas - Lietuvos Respublikos finansų ministerijaFinansų įstaigos kodas – 40400SWIFT BIC kodas – MFRLLT22Tarnybos vado pavaduotojasSauliaus Nekraševičiaus | 18.2. TIEKĖJAS:UAB ,,Fima“Įmonės kodas 121289694, adresas – Žirmūnų g. 139, LT-09120 Vilnius, tel. +370 5 236 3535.PVM mokėtojo kodas LT212896917.Atsisk. sąsk. Nr. LT35 7044 0901 0334 8941, AB SEB bankas,Banko kodas 70440. UAB „FIMA“ generalinis direktoriusVytenis Pinaitis |